Puhka Lätis: ideed pereseiklusteks Gauja Rahvuspargis
#000000
Avaras looduspargis on suurepärased võimalused perepuhkuse veetmiseks koos seikluslike retkedega. Gauja rahvuspargis on säilinud looduse ürgne ilu, muistsed mõisad ja samas loodud ka toredad puhkepargid.
#000001
Valmierasse saabudes on seda kohe tunda – linn pulbitseb! Linna dünaamikas on tunda mitmesuguseid puhkevõimalusi, spordi- ja kultuuriüritusi. Valmiera – nii tänapäevaselt “roheline”, tööstuslik kui ka ajalooline! Üllatavaid loodusvaateid leiab linnarohelusest ja iidsed tunded ajaloolistest hoonetest. Kuna Valmiera on Eestile suhteliselt lähedal, on see hea koht, kust Läti reisi alustada.
#000002
Läbi linna voolavat Gauja (Koiva) jõge kutsutakse ka Valmiera peatänavaks. Suvel sõidab mööda Gaujat Läti ainus Gauja tramm, mis pakub olulisemate vaatamisväärsuste ekskursioone ja kaptenist giidi esitatavaid Valmiera lugusid ja legende.
#000003
Gauja järsakuga kaldad on üks maalilisemaid ja ilusamaid kohti, mida armastavad nii linnaelanikud kui ka külalised. Heledad liivajärsakud moodustavad selle kohal laiuvate langenud männitüvede ja kõrge metsaga suurejoonelise ja uhke loodusvaate.
#000004
Olles Valmieras, külastage ka Läti ja Baltimaade suurimat valge liivakivi paljandit Sietiņiezis, kus on näha miljonite aastate jooksul looduse rajatud naturaalseid liivakivist moodustisi, kaunistusi ja tunda on seonduvaid tundeid.
#000005
Lopsakate puude ja legendide poolt ümbritsetud Zilaiskalns on vana latgali rahva tähtis pühapaik, rahva vabaduse ja surematuse sümbol. Zilākalnsi jalamil asub Zilākalnsi kultuurilooline külastuskeskus. 1960. aastal Zilākalnsi ehitatud veetorn on teinud külastajatele oma uksed lahti uuel kujul kultuuriloolise külastuskeskusena “ZTorn” (“ZTornis”). Pakutakse ka jalgrattarongi väljasõite “rohelise raudtee” trassil, populariseerides looduses vaba aja veetmist.
#000006
Valmierast on saanud ka gurmaaniturismi popp sihtkoht. Suunduge Valmiermuižasse tutvuma õlle valmimise protsessiga ja kohalikke hõrgutisi ostma. Lauale pannakse nii aastaid hinnatud kui ka täiesti uued road, mis on hoolega valmistatud kohalike põllumeeste ja Läti väiketootjate saadustest. Õlleköök on muidugi just õige koht selleks, et valida iga roa juurde välja õige õlu, et nautida seda võluvat hetke, kui maitsed suus sulanduvad.
#000007
Valmiermuiža pakub pruulikoja ekskursioone, et näeksite õllepruulimist ise oma silmaga. Jutuvestjad näitavad teile, kuidas Valmiermuiža sügavustest võetud veest, täiemaitselistest linnastest, suursugustest humalatest ja pärmist valmib maitsev, naturaalne ja kuninglik õlu, mis peolauale tõsta. Valmiermuižas ootab külalisi ka hobusetall, kus saab ratsutada või niisama ringi vaadata.
#000008
Mõistuse teritamiseks ja lõbusaks ajaveetmiseks aga soovitame suunduda Beverīna puuskulptuuride park ja laburindid (V-X). Laial territooriumil saavad suured ja väikesed proovida erinevaid suureformaadilisi mänge ja tegevusi ning suunduda ka harivale loodusrajale “Putnu iela” (“Linnutänav”).
#000009
Ja nüüd on aeg peeneks õhtueineks hotelli Wolmar restorani ebatavalises õhkkonnas! Rääkiva papagoi Čarlijs’e vadistamine sealsamas restoranis loob tõelise tunde looduse ainukordsusest ja ilust. Taastage jõud uue, seiklustega küllastatud päeva jaoks hotellis “Wolmar”! Enese hellitamiseks pakub võõrastemaja SPA-kompleksi koos sauna ja massaažibasseiniga.
#000010
Valmierast Cēsisesse sõites on tee sama käänuline ja looduskaunis kui Gauja jõgi ise, mis ühendab linnakesi nagu pärlid Gauja rahvuspargis. Seda teed mõõtes jääb vasakul küljel Baltikumi kõrgeim raudteesild, mis kõrgub 24 meetri kõrgusel ja 78,9 meetri laiuselt üle Rauna jõe.
#000011
Edasi suunduge Gauja rahvuspargi kõige romantilisemasse linna – Cēsisesse. Cēsis on hoopis teistsugune kui enamik Gauja rahvuspargis asuvaid linnu. Siin saab jalutada vanalinnas, vaadata Jaani kirikut, uurida keskaegset lossi ja selle parki ning nautida kunsti ja kohvikute rikkalikku valikut.
#000012
Cēsise ajalooline kesklinn on peaaegu muutumatul kujul säilitanud oma keskaegse planeeringu kuni tänaseni. Vanalinnas saab vaadata enamust Cēsise ajalooliselt ja arhitektooniliselt silmapaistvamaid hooneid nagu näiteks 13.sajandi lõpul ehitatud Püha Jaani kirikut, Raekojahoonet, Kaupmeestemaja, Harmooniamaja ja Printsessimaja.
#000013
Cēsise keskaegne loss on kõige paremini säilinud keskaegne loss Lätis, mille ümber keerlevad muistsetest aegadest pärinevad jutustused. Muutmaks keskaegse lossi külastust veelgi põnevamaks, on perede jaoks ette valmistatud mäng ja tegevusteks vajalik seljakott lossi ajalugu puudutavate ülesannetega. Cēsise Uus loss on koduks ajaloo- ja kunstimuuseumile, mis räägib erinevatest huvitavatest ajaloosündmustest ja eksponeerib iidset interjööri.
#000014
8-minutilise autosõidu kaugusel Cēsise linnast asub unikaalne objekts – Araiši järvelossi arheoloogiapark. Āraiši järvelossi arheoloogiapark pakub unikaalset pilguheitu minevikku, kui külastate muistseid puitehitisi Āraiši järves asuval Meita saarel. Āraiši järveloss on ainuke 9.–10. sajandi kindlustatud elukoha rekonstruktsioon Euroopas ja tõuseb esile unikaalsete arheoloogiliste leidudega.
#000015
Priekuļi linn kutsub külastama rohelist Priekuļi Saules parki (Päikse park), matkama mööda terviserada ja vaatama ainulaadset päikesekella. See on Läti suurim analemmaatiline päikesekell. Päikesekella käsi on vaataja ise ning tema varjud näitavad vastava tunni suunas.
#000016
Veselava poole suundudes tasub külastada vana Veselava mõisa. Siin saab näha uhkeid mõisaruume ja mõisa peent küttesüsteemi, kus küttesüsteemide arvukad suitsutorud on ühendatud vaid kolme korstnaga ja minna uurivale ringkäigule mõisas ja selle ümbruses.
#000017
Liepas asub Lielā Ellīte (Suur Põrguke) — valge liivakivipaljand koos koopaga, mis kunagi on olnud muistne kultusepaik. Koopast voolab välja tugev, allika tekitatud oja, mis on loonud kogu unikaalse Lielā Ellīte süsteemi. Vaadake, kas leiate üles kuradikese, kes aeg-ajalt Suure Põrgu nimelises koopas elutseb. Uurige paljandi maalilist vormi, mille moodustavad erisugused nukid, nišid, õõnsused ja Lätis ainulaadne arkaad.
#000018
4 minuti sõidu kaugusel asub Liepa mõis. Mõisa territooriumil asub vana park, pärnaallee ja on säilinud hämmastav tiikide kaskaad. Siia võite tulla kogu perega, sõpradega või üksi. Võtke fotoaparaat, pintslid ja värvid – sukelduge mõisa ajalukku või veetke loominguline kunstipuhkuse päev ja võib-olla lihtsalt viibige rahus ja vaikuses, nautides maastiku majesteetlikku ilu.
#000019
Mõisa lähedal Liepas saab nautida tõelist külalislahkust ja läti roogasid Liepā leivamajas, kus iga külaline on soojalt vastu võetud ja iidses aidas pidusöögiga. Perenaised kutsuvad koos küpsetama rukki-, nisu- ja odraleiba või pidulikke hõrgutisi.
#000020
Gauja rahvuspargis asuvad käsitöömajad — kohad, kus oma kätega luua unikaalseid asju ja need ka koju kaasa võtta. Käsitöömajades on võimalik tutvuda sellega, mida omal ajal valmistasid kohalikud käsitöölised. Drabeši mõisa käsitöökojas on meistrite juhatusel võimalik teha loovat tööd keraamika-, klaasi- ja kangamaalimise valdkonnas ning ka seebi valmistamisel. Vienkoči pargis on aga jalutuskäiku võimalik täiendada tegevusega loodusehete töötoas, tutvuda puidukäsitöökojaga, siirduda jalutuskäigule miniatuursete mõisatega jalutusrajale ning ka mängida puidust 18.-19. saj. mänguväljakul.
#000021
Edasi suunduge Līgatnesse, kus näete metsaorgusid, liivakivipaljandeid ja kaljukoopaid, samuti saab siin jalutada loodusradadel ning tutvuda metsloomade elupaikadega. Puutumata looduses elavad hirved, põdrad, metskitsed, metssead, karud, rebased, kährikud, ilvesed, mägrad, jänesed, siilid, oravad, kotkakullid ja erinevaid öökulliliigid. Līgatne loodusradadel saabki lähimetsas elavaid metsloomi ja linde avastada.
#000022
Unikaalseid moodustisi, kus inimene ja loodus koos toimivad, saab vaadata Līgatne keldri- ja kaljukoobastes. Ligikaudu 250 aasta eest raiusid inimesed keldreid kaljudesse! Maa-aluste labürintide radadega saab tutvuda veel tänapäevalgi. Soovitame ka osta Līgatnes toodetud head-paremat Līgatne veinikoja poekesest. Veinikelder asub Līgatnes Lustūzise kalju sees, kus saab küünlavalgel nautida eri sorti veine ja kuulata Līgatne linnast, koobastest, Līgatne veiniköögist, selle toodetest ja saavutustest.
#000023
Seikluspark “Supervāvere” Ozolkalnsi kämpingus kutsub peresid koos aega veetma ja takistusi ületama tõeliselt meeldejäävas seikluses. Pargis on lisaks metsarajale üle 65 erineva raskusastmega katsumuse, piknikupaigad, paadi- ja parvelaenutus ning kämpingualad Gauja jõe ääres. Tundke takistusraja iga etapi eel põnevust ja rahulolu selle lõpus. Põnevast kogemusest saavad ainulaadsed lood, mis pakuvad teile meelelahutust veel hulk aega pärast seda, kui teie seikluspargireis on läbi.
#000024
Ööbige loodusele lähemal “Ozolkalnsi” soojades majakestes, Metsamajas või Mustikamajas – kauni mäe jalamil, jõe kaldal, puudest ja lagendikest ümbritsetuna.
#000025
Kui soovite nautida iidse mõisa võlu ja Gauja Rahvuspargi suurepärast loodust, ööbige kindlasti Kārļamuižas (Kārļa mõis). Cesise lähedal asuva Karlamuiza Country Hotel iidse kivist ja tellistest hoone on kaunistatud ronivate viinamarjaokstega ning seda ümbritseb lai õunaaed. Hotelli ümbritsev ala on 30 hektarit: siin saate jalutada või vaba aega veeta.
#000026
Hotelli lähedal on Karlamuiza maastikupark ja Amata loodusrada, mis viib teid imelise Amata jõe ja Ainavu oja juurde. Või ööbige iidses Springšli veskis (Hotel Spring Mill), mida ümbritseb mets, jõgi ja vaikus. Veskis on säilinud nii autentsed palgid kui kiviseinad ning näha saab vanu ja restaureeritud asju ja mööblit, mis on saanud uue elu. Antiigi hingus on siin põimunud rahu, vaikuse ja kaasaegsete mugavustega. Springšļi veskis saab käia ka saunas ja lõõgastuda ümbritsevas looduses, kuulates jõe kohinat ja linnuhääli.
#000027
Pārgauja piirkond kutsub rändureid liikuma üle Gauja ja heitma pilgu kiirele elule, mis käib Gauja paremkalda maalilises keskkonnas, iidsetes hoonetes ja kaasaegsetes talupidajate taludes. Lielstraupe metsadest Cēsise poole näitavad Raiskuma künkad vapustavat hiilgust. Pārgauja pääseb kas Cēsise või Sigulda lähedal üle Gauja jõe silla või valides erilise seikluse ja sõites mööda jõge Līgatne lähedal asuva praamiga. Līgatne parvlaevaületus on ainuke parvlaevakoht Balti riikides, mis sõidab jõevoolu jõul. See võimaldab nautida Gauja jõe maagilist voolu.
#000028
Ligikaudu 3 km pikkune jalutuskäik sobib igale reisijale, kes soovib tunda Straupe, iidse hansalinna salapärast võlu. Marsruudil kõndides näete kahte keskaegset lossi, Mazstraupe ja Lielstraupe lossi ning iidset tuulikut.
#000029
Ungurmuiža mõis on veel üks suurepärane 18. sajandi arhitektuurimälestis. Tegemist on Läti vanima siiani säilinud puidust mõisahoonega. Siin saab nautida autentse hoone võlu, tammepuistu antiiki ning nautida Ungurmuiža mõisa restorani kokkade poolt kohalikest saadustest valmistatud sööki.
#000030
Kaks korda kuus – 1. ja 3. pühapäeval toimub Straupe turg – Balti riikide ainus kohalik väiketootjate regulaarne turg, mis on kaasatud mainekasse Slow Food Earth Markets liitu ja teeb kõvasti tööd, et säilitada iidsed oskused ja kasutada traditsioonilisi tooteid. Turg on üles seatud ainulaadsesse kultuuriloolisesse hoonekompleksi-Straupe Hobuse postkontorisse, mis üllatab oma ajaloolise atmosfääri ja loomingulise uuenemisvaimuga.
#000031
Paariminutilise autosõidu kaugusel asub Mārkulīči jahispordi- ja puhkeväljak – ideaalne koht lõõgastumiseks ja aktiivse puhkuse nautimiseks koos perega. Proovige laskmist erinevatest relvadest, alustades vibust ja lõpetades püssiga, järgides kogenud instruktorite nõuandeid. Relvad ja märklauad on kohandatud erinevate vanusegruppide vajadustele vastavaks ning sobivad kõigile alates viiendast eluaastast. Mārkulīčis saab nautida ka hubast sauna, kahekohalisi tube, jalutuskäiku mööda Brasla kallast, lõket või grilli. Nautige ka Brasla Adventure’i nime all loodud uusi atraktsioone. Palume tulekust ette teatada!
#000032
Vējiņi maa-alused järved pakuvad teile meeldivat põnevust – see maa-alune kuningriik, mis meenutab nii looduse vägevust ja jõudu, on tõeliselt ebatavaline! Kauni Brasla jõe kaldal asuvad maa-alused allikad on raiunud suuri õõnsusi ja koopaid. Siin on näha Ezerala (järv) koobas koos kahe maa-aluse järvega ja salapärane Upese (jõe) koobas. Vējiņi maa-alused järved on Läti ainsad maa-alused järved, mis üllatavad oma kaunite koobaste ja jäise veega!
#000033
Cēsise piirkonnas on hulk eri pikkusega jalutus- ja jalgrattamarsruute, mis võimaldavad käia nii liivakivipaljanditel Gauja kaldail kui ka lähemal asuvate järvede ääres ja metsades. Et ennast looduses energiaga laadida, võib suunduda mööda Cīrulīši loodusradasid, kus saab teavet Gauja ürgoru arengu kohta muinasajast tänapäevani ja tutvuda kohalike taimede mitmekesise maailmaga ning käia äsja avatud Rohelises loodusvaatlustornis (Zaļais tornis). Hingematvaid vaateid pakub metsa ja aasade keskel asuv Zvārte paljand ja Ainavu järsak, kust avaneb pilgule lõputu puulatvade meri.
#000034
Cēsist külastades soovitame nautida ka võimsaid Kotkakaljusid (Ērgļu klintis). Kotkakaljud kehastavad kotka laia lennuulatust ja imepäraseid tundeid. Kaljud paistavad veelgi muljetavaldavamad ja kõrgemad neid otse jõelt vaadeldes ja just sellepärast võibki need Gauja rahvuspargi paadimarsruuti lisada.
#000035
Gauja rahvuspargis looklevad jõed läbi ürgse oru, punakast kivist kaljude ja võimsate puudega metsa. Paadisõidumarsruudid mööda Gauja jõge võimaldavad tundma õppida kauneid ja sakilisi jõekaldaid ning rahulikke loodusvaateid, milles on võimalik tajuda puutumatut loodust, selle jõudu, mis täidab energiaga ning annab jaksu edasiliikumiseks!
#000036
Siguldas on võimalik tutvuda Läti arhitektuuri ainulaadse romantismi stiilis sisekujunduspärliga ning külastada Sigulda Jaunās pilsi (Uue lossi) väljapanekut, luksuslikke koridore ja näitusesaale ning ronida üles lossitorni. Tunnetage ajaloo hingust Liivi ordulossi müürides, ronige lõuna- ja põhjatorni, kõndige kivimüüridel, nautige muistset õhustikku ning vaateid Gauja ürgoru maastikele, mis tornist avanevad.
#000037
Sigulda lossikvartal on ainulaadne koht Lätis, mis toob kokku silmapaistvad käsitöölised, kes siin nii töötavad, omaloomingut teevad kui ka õpetavad erinevate töötubade kaudu oma ametit linna külalistele. Siit saab ka kuninglikult maitsvat ja külma maiuspala –Sigulda jäätist. Kuum mullivahvel sulava jäätisega, aromaatne kohv, kuumad saiakesed või jäätisekokteil – mida iganes te ka ei valiks, selles kohvikus on kõik eriti maitsev ja läbimõeldud.
#000038
Siguldas saab tajuda loodust rohkem kui 30 marsruudil, mis annavad nii jalgsimatkajatele kui ka ratturitele võimaluse tunda end loodusele lähemal. Ringkäiku jätkates saate legendide ja iidse energia aurat kogeda Baltimaade suurimas müstilises koopas. Gutmanise koopas on muinaslugu ja inimeste kohalolu lausa tunda. Seal voolava allikaveega mängivad päikesejänkud loovad seintele ilusad kujutised ja legendid ärkavad otsekui ellu.
#000039
Sigulda pakub linna külalistele ka erinevaid tegevusi ja mänge, mis on huvitavad ja põnevad kogu perele. Rāmkalni puhkepargis pakub adrenaliini Baltikumi pikim, poole kilomeetri pikkune ja seitsme kaldkurviga liukelgutrass. Puhkepark pakub ka üheks ja mitmeks päevaks paadimarsruute, mis võimaldavad inspireerivat vaba aja veetmist ja armsaid mälestusi.
#000040
Lasertagi mäng avaral mänguareenil tugevdab aga meeskonnavaimu ja annab võimaluse nautida meeldejäävaid emotsioone. Ja labürint “Minotaurs” on väljakutsuv ja tõeline loogilise mõtlemise ja orienteerumisvõime test. Labürindi läbimise väljakutset on täiendatud eriliste ülesannetega. Sigulda Jalgpalligolf on vabaõhumäng perele ja sõpradele. Veetke päev looduses ja muutke see kaasahaaravaks elamuseks!
#000041
Sigulda tramm pakub sõitu üle Gauja vanaoru, vaatega võluvale mitme kilomeetri suurusele maastikule, sealhulgas Sigulda ja Turaida loss, Krimulda mõisahoone, samuti bobpslei ja kelgurada “Sigulda”. Köisraudtee ühendab mõlemat jõekallast laiusega 1025 meetrit.
#000042
Pärast sündmustest küllastunud päeva võid valida öömaja paljude eriliste hotellide ja võõrastemajade hulgast Siguldas. Hotelli “SPA HOTEL EZERI” ümbruse pärliks on metsasopis asuv maaliline järv. Kõik siin kiirgab looduse elu ja veega seotud tajusid! Hotell “Sigulda” asub kaunis, ajaloolises kivimajas otse Sigulda kesklinnas. Või äkki soovid nautida ööbimist luksuslikes lossides ja mõisates, reisides ajas ja nautides sajandeid kestnud muljetavaldava ajalooga õhutatud aristokraatia ajalooliste elukohtade rahu. Teid ootab autentne aadli külalislahkus aristokraatliku sarmiga Bīriņi lossis, Mālpilsi mõisas, mis sobib ideaalselt luksuslikuks ja muretuks vaba aja veetmiseks või klassitsismi stiilis Krimulda mõis mis rõõmustab külastajaid ürgse Gauja jõeoru imelise maastikuga ja kohaliku veinitehasega.
#000043
Enter Gauja on oma külastajate eest hoolitsedes loonud spetsiaalse ja mugavalt kasutatava mobiiliäpi – Enter Gauja, mis lihtsustab looduses viibimist ja võimaldab mugavalt orienteeruda Gauja Rahvuspargi territooriumil. Lae see alla siit!
#000045